Celesty

Celesty on suomalainen vuonna 1998 perustettu power metal -yhtye, joka on kotoisin Seinäjoelta. 

Celesty on julkaissut neljä täyspitkää studioalbumia ja ollut mukana muun muassa Helloweenin ja Megadethin tribuuttialbumeilla.

Yhtye kertoo albumeillaan fantasiatarinaa, joka keskittyy pääasiallisesti Cryon-nimisen maan tapahtumiin. Tarinan ovat luoneet rumpali Jere Luokkamäki ja kitaristi Tapani Kangas. Kappaleiden pääasiallisina säveltäjinä ovat toimineet Teemu Koskela, Jere Luokkamäki, Tapani Kangas ja Juha Mäenpää.

 Historia 

 Alku 

Kahden demon, Warrior of Icen (2001) ja Times Before the Icen (2002), jälkeen Celesty solmi levytyssopimuksen espanjalaisen Arise Recordsin kanssa. Levytysopimus tuli palkintona yhtyeen osallistuttua levy-yhtiön järjestämään kilpailuun, jossa palkintona oli levytyssopimus sekä pääsy Helloweenin toiselle tribuuttialbumille The Keepers of Jericho – A Tribute to Helloween Part II. Celesty nauhoitti esikoisalbuminsa kesällä 2002.

 Reign of Elements 

Ensimmäinen albumi Reign of Elements julkaistiin joulukuussa 2002 ja Celesty esiintyi myös 2003 ilmestyneellä Helloween-tribuuttialbumilla kappaleella ”The Chance”. Levyn jälkeen Celesty teki muutamia keikkoja Suomessa muun muassa Provinssirockissa ja Nummirockissa. Muutamissa eurooppalaisissa metallilehdissä Celesty valittiin vuoden tulokkaaksi ja esikoisalbumi valittiin jopa vuoden albumiksi.

 Legacy of Hate 

Syksyllä 2003 Celesty aloitti toisen täyspitkän albumin työstämisen. Yhtye päätti keskittyä albumin äänittämiseen eikä konsertoinut ollenkaan. Äänitysten aikana laulaja Kimmo Perämäki päätti jättää yhtyeen ja tilalle valittiin nuori vaasalainen laulaja Antti Railio. Toinen albumi Legacy of Hate ilmestyi toukokuussa 2004. 

 Mortal Mind Creation 

Pian Legacy of Hate -albumin julkaisun jälkeen Arise Records purki levytyssopimuksen Celestyn kanssa. Kesällä 2005 Celesty pääsi mukaan argentiinalaisen levy-yhtiön 2M Productionin julkaisemalle Megadeth-tribuuttialbumille kappaleella ”Holy Wars... The Punishment Due”. Pian tribuutin julkaisemisen jälkeen Celesty solmi kansainvälisen levytyssopimuksen saksalaisen Dockyard 1 -levy-yhtiön kanssa. Pian levytyssopimuksen solmimisen jälkeen yhtyeen pitkäaikainen kitaristi J-P Alanen päätti erota yhtyeestä ja tilalle kiinnitettiin Teemu Koskela. Keväällä 2006 yhtye aloitti kolmannen albuminsa työstämisen. Mortal Mind Creation julkaistiin Japanissa 21. lokakuuta, Euroopassa 30. lokakuuta 2006 ja Yhdysvalloissa marraskuun alussa.

Saksan Metal Hammer antoi levylle arvosanaksi 6/7. Suomessa levy sai arvioita Inferno Magazine 4/5, Noise.fi 4/5, Imperiumi.net 9-/10, Soundi 3/5, Vertigo 4/5, Sue 8/10. Pian levyn julkaisun jälkeen laulaja Antti Railio otti osaa Suomen Idols 2007 -kilpailuun yltäen semifinaaleihin.

 Vendetta 

Syksyllä 2007 Celesty purki levytyssopimuksensa Dockyard 1:n kanssa. Levytyssopimus Spinefarm Recordsin kanssa solmittiin keväällä 2008 ja saman vuoden kesällä yhtye äänitti Fantom Studiolla. Vendetta-albumilla on mukana Tampereen kaupunginorkesteri ja eri puolilta Suomea koottu sekakuoro. Levy julkaistiin maaliskuussa 2009. Joulukuussa 2009 vokalisti Antti Railio jätti yhtyeen. Uudeksi laulajaksi valittiin vantaalainen Tony Turunen, joka on Tarja Turusen veli. Kitaristi Tapani Kangas jätti yhtyeen elokuussa 2010.

Celesty teki paluun alkuperäiskokoonpanolla Nummirockissa kesäkuussa 2016 soittaen Reign of Elements -albumin kokonaisuudessaan.Mäenpää, Arto: Celesty tekee paluun alkuperäisen kokoonpanon voimin esiintyen ensi kesän Nummirockissa, KaaosZine 4.12.2015. Viitattu 29.6.2021.

 Jäsenet 

 Kimmo Perämäki - laulu
 Tapani Kangas - kitara
 J-P Alanen - kitara
 Ari Katajamäki - basso
 Jere Luokkamäki - rummut
 Juha Mäenpää - kosketinsoittimet

 Entiset jäsenet 

 Tommi Ritola - laulu (1998–2000)
 Antti Railio - laulu (2003–2009)
 Tony Turunen - laulu
 Timo Lepistö - kitara (1998–1999)
 Jari Lehtola - kitara (1999–2000)
 Teemu Koskela - kitara
 Marika Kleimola - kosketinsoittimet (1998–2000)

 Vierailijat 
 Elias Viljanen (Sonata Arctica) - albumilla Vendetta kitarasoolo kappaleessa Feared by Dawn
 Stephan Lill (Vanden Plas) - albumilla Vendetta kitarasoolo kappaleessa Legacy of Hate, Pt. 1: Chaos and Destruction
 Richard Andersson (Time Requiem) – albumilla Legacy of Hate kosketinsoolo kappaleessa Settlement
 Jani Liimatainen (Sonata Arctica) – albumilla Reign of Elements kitarasoolo kappaleessa Revenge

Diskografia

Demot




Studioalbumit






Singlet



Musiikkivideo(t)

Fading Away (2009)

 Lähteet 

 Aiheesta muualla 
Encyclopaedia Metallum: The Metal Archives - Celesty

Luokka:Suomalaiset power metal -yhtyeet